arnastofnun/IGC-2024 huggingface dataset:
Sögumaður

Sögumaður er í frásögn röddin sem segir söguna. Stundum er sögumaðurinn jafnframt persóna í frásögninni og óáreiðanlegur sögumaður er frásagnartækni þar sem lesandi eða áheyrandi treysta ekki sögumanni til að segja satt og rétt frá. Sögumaður er þannig aðgreindur frá höfundi eins og hann kemur fyrir í verkinu. Hvort sem sögumaður kemur fyrir sem persóna eða rödd er það alltaf sú rödd sem segir frá atburðum sögunnar í öllum rituðum bókmenntum (til dæmis ljóðum, skáldsögum, endurminningum) en í öðrum skáldskaparmiðlum eins og kvikmyndum, sjónvarpi og útvarpi, leikritum er sögumaður stundum til staðar og stundum ekki, þegar frásögninni er miðlað til áhorfenda/áheyrenda sjónrænt eða með samtölum persóna.

Sögumenn eru stundum flokkaðir eftir sjónarhorni og innsýn í söguna, og þá hvort þeir eru sjálfir þátttakendur, eins og í fyrstu persónu frásögn, eða standa utan við og segja frá hugsunum annarra persóna, eins og alvitur sögumaður gerir; eftir frásagnartíma, það er hvort sögutími er í þátíð, nútíð eða framtíð miðað við tíma frásagnarinnar; og eftir frásagnarhætti sem sögumaður notast við, persónusköpun, niðurröðun atburða í frásögninni, notkun málsniða og þess háttar. Sögumaður getur verið hlutdrægur eða hlutlaus, alvitur eða með takmarkaða innsýn í atburði. Frjáls óbein ræða er frásagnaraðferð þar sem raddir sögumanns og persóna renna saman í eina og hugsanir persónunnar birtast án formálans „hún hugsaði ...“. Slíkt stílbragð kemur oft fyrir í "Hroki og hleypidómar" eftir Jane Austen, sem dæmi. Sumar sögur notast við marga sögumenn eða ólík sjónarhorn hjá sama sögumanni til að segja söguna. Í skáldsögunni "Drakúla" eftir Bram Stoker er sagan sögð út frá takmörkuðu sjónarhorni margra sögumanna sem sumir eru ónefndir og koma ekki fyrir sem persónur. Sagan birtist lesandanum þannig gegnum samanlagða vitneskju ólíkra sögumanna.
Acer sterculiaceum

Acer sterculiaceum er lauftré af ættkvísl hlyna (Acer) sem upprunnið frá Bútan, norður Indlandi, til suðvestur Kína (Guizhou, Henan, Hubei, Hunan, Shaanxi, Sichuan, Tíbet, Yunnan). Það getur orðið að 20 m hátt.
Blængur

Blængur er íslenskt karlmannsnafn.

Dreifing á Íslandi.
Lýðveldisflokkur Taívans

Lýðveldisflokkur Taívans er stjórnmálaflokkur á Taívan, stofnaður árið 2016. Flokkurinn styður sjálfstæði Taívans. Formaður flokksins er Chen Yi-chi.
Fjölnir Geir Bragason

Fjölnir Geir Bragason (f. 5. febrúar 1965, d. 11. desember 2021) eða Fjölnir Tattoo, var einn þekktasti húðflúrari Íslands.

Hann útskrifaðist úr Myndlista- og handíðaskóla Íslands árið 2000, lokaritgerð hans fjallaði um húðflúr, Fjölnir starfaði við greinina frá árinu 1995 og stofnaði til FO TATT FEST hátíðina í Færeyjum árið 2012 ásamt félaga sínum.

18 ára var hann handtekinn fyrir hundahald í Reykjavík en það uppgötvaðist þegar hundurinn komst á snoðir á lík í Öskjuhlíð.. Síðar var hundahald leyft í borginni.
Prómetín

Prómetín er frumefni með efnatáknið Pm og sætistöluna 61. Allar samsætur þess eru geislavirkar. Það er mjög sjaldgæft. Aðeins um 500-600 grömm eru náttúrulega til staðar í jarðskorpunni á hverjum tíma. Prómetín og teknetín eru einu geislavirku efnin sem koma fyrir í lotukerfinu á undan stöðugum frumefnum. Prómetín er lantaníð með oxunartöluna +3. Það heitir eftir Prómeþeifi sem samkvæmt grískri goðafræði færði mönnunum eldinn.

Prómetín getur orðið til náttúrulega með tvennum hætti; við klofnun evrópíns-151 og ýmissa samsæta úrans. Prómetín-147 er búið til með því að skjóta nifteindum á auðgað úran. Það er notað í ljómandi málningu, atómrafhlöður og þykktarmælingatæki.
Concord (New Hampshire)

Concord er höfuðborg New Hampshire og er með 44.000 íbúa (2020).
Breki

Breki er íslenskt karlmannsnafn.

Dreifing á Íslandi.
Onigiri

Onigiri einnig kallað omusubi og nigirimeshi er vinsæll japanskur skyndibiti sem er hrísgrjónabollur gerðar úr hvítum soðnum hrísgrjónum sem mótaðar eru sívalt eða þríhyrningslaga form og oft vafin inn í nori (þurrkuð þangblöð). Onigiri er oft með ýmis konar fyllingu og kryddi svo sem súrsuðu grænmeti og fiskmeti.
Acer amplum

Acer amplum er lauftré af ættkvísl hlyna (Acer) sem er frá Kína og Víetnam. Hann getur orðið allt að 25 m hár.
Brynjúlfur

Brynjúlfur er íslenskt karlmannsnafn.

Dreifing á Íslandi.
Pleurotus pulmonarius

"Pleurotus pulmonarius" er tegund matsveppa sem eru ræktaðir víða um heim til matar. Einnig hefur hann verið notaður til að brjóta niður mengandi efni í náttúrunni. Hann vex yfirleitt á dauðum viði (sérstaklega af ösp, elri og öðrum hraðvöxnum tegundum), en þrífst á margs konar ræktunarefni. Hann nærist einnig á þráðormum.

Flokkun.

Nokkur óreiða hefur verið í flokkun á tegundinni í gegnum tíðina, eins og sjá má á fjölda samheita. Ekki hefur hjálpað að eintökin sem Fries lýsti finnast ekki lengur. Nýlegar aðferðir í erfðagreiningu hafa hjálpað að nokkru við að greiða úr flækjunni.

P. ostreatus og P. populinus eru taldar alveg aðskildar tegundir, þrátt fyrir að vera næstum alveg eins. Mörg ræktunarafbrigði sem eru skráð sem P. pulmonarius eru í raun P. ostreatus og öfugt. Eitt afbrigðið (P. pulmonarius var. sajor-caju) hefur oft verið nefnt sem sjálfstæð tegund: P. sajor-caju, en sú tegund (sem sagt annar sveppur) hefur verið felld undir Lentinus: L. sajor-caju (Fr.) Fries.. Afbrigðið er hinsvegar oft selt sem P. sajor-caju og veldur það allnokkrum ruglingi.

Útbreiðsla.

Útbreiðsla Pleurotus pulmonarius er í skógum víða um heim.
Malta í Söngvakeppni evrópskra sjónvarpsstöðva

Malta hefur tekið þátt í Söngvakeppni evrópskra sjónvarpsstöðva 33 sinnum síðan að frumraun landsins í keppninni átti sér stað árið . Malta á enn eftir að vinna keppnina og er með flestu topp-3 niðurstöður án sigurs, eða samtals fjórar. Þar eftir fylgir með næst besta árangur án sigurs.

Malta endaði í seinasta sæti í fyrstu tveim þátttökunum árin og , og eftir dró landið sig úr keppni. Eftir sextán ára fjarveru, tók Malta þátt í keppninni árið og hefur verið með öll ár síðan þá. Endurkoma Möltu reyndist árangursrík þar sem að landið endaði í topp-10 sætunum í tólf af fimmtán keppnum á milli áranna 1991 og 2005. Þar á meðal voru það þriðja sæti fyrir Mary Spiteri () og Chiara (), og annað sæti fyrir Ira Losco () og Chiara (). Eftir að hafa lent í seinasta sæti árið , hefur Möltu ekki tekist að ná jafn góðum árangri og hefur síðan þá aðeins endað í topp-10 sætunum í tvö skipti: Gianluca Bezzina í áttunda sæti () og Destiny Chukunyere í sjöunda sæti ().
Norsk Kvinnesaksforening

Norsk Kvinnesaksforening (NKF; Kvenréttindafélag Noregs) er félag í Noregi sem vinnur að því að bæta réttindi kvenna. Félagið var stofnað árið 1884. Stofnendur voru Gina Krog og Hagbart Berner. Það er aðili að International Alliance of Women (IAW) og er systurfélag Kvenréttindafélags Íslands.
1924

Árið 1924 (MCMXXIV í rómverskum tölum)

Á Íslandi.

Fædd

Dáin

Erlendis.

Fædd

Dáin
Litlaljón

Litlaljón (latína: "Leo Minor") er lítið og dauft stjörnumerki á norðurhimni á milli Stjórabjörns í norðri og Ljónsins í suðri. Johannes Hevelius lýsti því fyrst árið 1687, en stjörnufræðingar fornaldar litu ekki á það sem sérstakt stjörnumerki.
Ingibjörg Ólöf Isaksen

Ingibjörg Ólöf Isaksen (f. 14. febrúar 1977) er þingmaður Framsóknarflokksins í Norðausturkjördæmi. Hún var kjörin sem oddviti Framsóknar í kjördæminu í Alþingiskosningunum 2021.

Ingibjörg útskrifaðist með stúdentspróf frá Fjölbrautaskólanum í Breiðholti árið 1997 og tók BS-próf í íþróttafræði frá Kennaraháskóla Íslands árið 2003.

Ingibjörg vann sem kennari við Rimaskóla frá 2003 til 2004, við Giljaskóla frá 2004 til 2005 og við Brekkuskóla frá 2005 til 2012. Hún sat í sveitarstjórn Eyjafjarðarsveitar frá 2012 til 2014 og í bæjarstjórn Akureyrar frá 2014 til 2021. Á þeim tíma var hún formaður íþróttaráðs Akureyrar frá 2014 til 2017. Hún sat jafnframt í stjórn Norðurorku frá 2014 til 2021 og var stjórnarformaður hennar síðustu tvö árin. Frá 2018 til 2021 var hún framkvæmdastjóri Læknastofa Akureyrar.

Ingibjörg bauð sig fram í prófkjöri Framsóknarflokksins í Norðausturkjördæmi fyrir alþingiskosningarnar 2021 og hafði betur í baráttu um oddvitasæti flokksins á móti sitjandi alþingismanninum Líneik Önnu Sævarsdóttur.
Matblína

Matblína (fræðiheiti "Stropharia rugosoannulata") er tegund matsveppa sem eru ræktaðir víða um heim til matar. Aðal ræktunarefnið er viðarkurl og hálmur.

Hann myndar sérstakar frumur sem stinga og lama þráðorma sem hann svo nærist á.

Útbreiðsla.

Stropharia rugosoannulata var upphaflega lýst í Norður-Ameríku 1922, en hefur breiðst út með ræktun og viðarkurli víða um heim. Hann finnst nú einnig í Skandinavíu.
Carl

Carl er íslenskt karlmannsnafn.

Dreifing á Íslandi.
Afríkukeppni landsliða í knattspyrnu kvenna

Afríkukeppni landsliða í knattspyrnu kvenna eða Afríkukeppni kvenna er meistaramót kvennalandsliða á vegum Knattspyrnusambands Afríku sem fyrst var haldið árið 1991, en hefur verið að jafnaði annað hvort ár frá 1998. Nígería er langsigursælasta lið keppninnar með ellefu af þrettán meistaratitlum (síðast árið 2018), en einnig hefur Miðbaugs-Gínea farið tvívegis með sigur af hólmi og ríkjandi meistarar Suður-Afríka einu sinni.

Frá upphafi hefur Afríkukeppnin einnig gegnt hlutverki forkeppni fyrir HM kvenna.
Lina Bo Bardi

Lina Bo Bardi (fædd Achillina Bo, 5. desember 1914 – 20. mars 1992) var ítalsk-brasilískur módernískur arkitekt og hönnuður. Hún hafði einkum áhuga á samfélagslegu og menningarlegu hlutverki arkitektúrs og blöndun alþýðilegra og módernískra þátta í nútímaarkitektúr. Hún átti oft erfitt með að njóta sannmælis fyrir hönnun sína í Brasilíu, þar sem hún vann mestan hluta ævinnar, þar sem hún var bæði útlendingur og kona. Vinsældir hennar hafa farið vaxandi frá 2008 þegar yfirlitsrit verka hennar frá 1993 var endurútgefið.

Lina Bo Bardi er þekkt fyrir fjölmargar teikningar sem hún gerði til að þróa hugmyndir sínar um tengsl hefðar og nútíma, ljóðrænu og rökhyggju. Meðal þekktustu verka hennar eru „Glerhúsið“ sem var heimili þeirra Pietro Maria Bardi frá 1951, Listasafnið í São Paulo 1957-1968 og frístundamiðstöðin SESC Pompéia í São Paulo 1977-1986. Hún fékkst líka við húsgagna- og skartgripahönnun. Bardi-skálin („Bardi Bowl“) er þekktur stóll eftir hana frá 1951.
Kea

Kea getur átt við:
Vonarstræti (kvikmynd)

Vonarstræti er íslensk kvikmynd frá 2014 eftir Baldvin Z. Vonarstræti var valin sem framlag Íslands til 88. Óskarsverðlaunahátíðarinnar í flokki bestu kvikmyndar á erlendu tungumáli, en var ekki tilnefnd.
Íslenskir ​​Ástralar

Íslenskir Ástralar eru Ástralar af íslenskri arfleifð eða íslenskt sem búa í Ástralíu. Í manntalinu 2011 sögðust 980 manns í Ástralíu vera íslensk ættaðir.
Dagþór

Dagþór er íslenskt karlmannsnafn.

Dreifing á Íslandi.
Vésteinn Hafsteinsson

Vésteinn Hafsteinsson (fæddur 12. desember 1960 á Selfossi) er fyrrum frjálsíþróttamaður og núverandi frjálsíþróttaþjálfari. Hann keppti í kringlukasti á alþjóðamótum frá 1983-1996 og náði hæst 11. sæti.

Vésteinn var valinn þjálfari ársins í Svíþjóð en íþróttamennirnir Daniel Ståhl og Simon Pettersson sem náðu gulli og silfri á Ólympíuleikunum í Tókýó 2021 æfðu undir Vésteini.
Örn Marinó Arnarson

Örn Marinó Arnarson (f. 16. október 1967) er íslenskur kvikmyndagerðarmaður og kvikmyndaleikstjóri. Helsti samstarfsmaður Arnar er Þorkell S. Harðarson og saman mynda þeir tvíeykið "Markelsbræður". Fyrsta kvikmynd Arnar í fullri lengd er gamanmyndin "Síðasta veiðiferðin" (2020) sem var mest sótta íslenska kvikmyndin í kvikmyndahúsum það árið.
Billie Holiday

Billie Holiday (fædd Eleanora Fagan; 7. apríl, 1915 – 17. júlí, 1959) var bandarísk djass- og swing-söngkona sem hafði mikil áhrif á djasstónlist á 20. öld. Vinur hennar og samstarfsfélagi, saxófónleikarinn Lester Young hóf að kalla hana Lady Day sem festist við hana. Hún skapaði sérstakan söngstíl með óhefðbundnum frösum og takti og varð þekkt fyrir einstaka raddbeitingu og spunahæfileika.

Holiday átti erfiða æsku og hóf feril sinn sem næturklúbbasöngkona í Harlem í New York-borg. Þar uppgötvaði framleiðandinn John Hammond hana og hún gerði útgáfusamning við Brunswick Records árið 1935. Samstarf hennar við Teddy Wilson gat af sér smellinn „What a Little Moonlight Can Do“ sem varð brátt sígilt djasslag. Á 4. og 5. áratug 20. aldar gaf hún út fjölda metsöluplatna hjá Columbia Records og Decca Records meðal annarra. Seint á 5. áratugnum lenti hún ítrekað í kasti við lögin vegna eiturlyfjafíknar. Hún sat í fangelsi um stutt skeið en sneri aftur með metsölutónleika í Carnegie Hall.

Síðustu ár hennar kom hún fram á fjölda tónleika sem seldust upp, en vegna breytinga á rödd hennar fengu plötur hennar blendin viðbrögð, þótt þær seldust vel. Síðasta breiðskífa hennar, "Lady in Satin", kom út árið 1958. Holiday lést úr skorpulifur aðeins 44 ára að aldri.

Billie Holiday hlaut fjögur Grammýverðlaun eftir andlát sitt fyrir bestu sögulegu hljómplötuna. Hún hefur verið skráð í Frægðarhöll Grammýverðlaunanna og Frægðarhöll ryþmablússins. Auk þess var hún líka skráð í Frægðarhöll rokksins en ekki sem rokksöngkona, heldur djasssöngkona. Á vef þeirra stendur að Billie Holiday hafi breytt djassinum til frambúðar. Ævi hennar hefur verið gerð skil í nokkrum kvikmyndum. Nýjasta myndin er "The United States vs. Billie Holiday" frá 2021.
Tannhjól

Tannhjól er hjól með skörðum og tönnum til að grípa í annað tennt hjól eða ás í tækjasamstæðu.
Boeing B-17 Fljúgandi Virki

Boeing B-17 Fljúgandi Virki er fjögurra hreyfla þung sprengjuflugvél sem þróuð var á þriðja áratugnum fyrir flugher Bandaríkjanna (USAAF). B-17 vélin var fyrst og fremst notuð af USAAF í sprengjuherferð í seinni heimsstyrjöldinni gegn þýskum iðnaðar-, hernaðar- og borgaralegum skotmörkum. B-17 vélarnar tóku einnig þátt í Kyrrahafsstríðinu þar sem hún var notuð til að gera árásir gegn japönskum skipaleiðum og flugvöllum.
Daníval

Daníval er íslenskt karlmannsnafn.

Dreifing á Íslandi.
Tindabikkja

Tindabikkja (Raja radiata) eða tindaskata, gaddaskata, er langsamlega algengasta skötutegundin við Ísland.

Sjálft heitið má finna frá 17. öld og vísar fyrri liðurinn til oddanna sem þessi skata hefur á roðinu. Samsvörun má finna í færeysku ("tindaskøta") en engum öðrum málum.

Hún verður allt að 90 sm á lengd.
Stafrænt valkall

Stafrænt valkall (enska: "digital selective calling" eða DSC) er staðall fyrir útsendingu fyrirfram skilgreindra skilaboða með talstöð á miðbylgjutíðni (MF), hátíðni (HF) eða metrabylgju (VHF). Stafrænt valkall er hluti af GMDSS-staðlinum um öryggisfjarskipti á sjó.

Tæki sem senda út stafrænt valkall eru með MMSI-einkennisnúmer skipsins í minni og geta auk þess tengst GPS-nema til að senda út sjálfvirka staðarákvörðun. Með stafrænu valkalli er hægt að senda og áframsenda neyðarkall með einföldum og stöðluðum hætti. Margar talstöðvar eru í dag með sérstakan hnapp (yfirleitt rauðan hnapp með stöfunum „DSC“) sem hægt er að halda inni til að senda út stafrænt neyðarkall með einkennisnúmeri og staðarákvörðun.
Jón Atli Jónasson

Jón Atli Jónasson (f. 15. desember 1972) er íslenskt leikskáld og handritshöfundur. Jón Atli er einn af stofnendum Mindgroup sem eru evrópsk regnhlífasamtök leikhúsfólks sem vinna að tilraunakenndri leiklist. Jón Atli var fyrsta leikritaskáldið til þess að fá styrk úr Minningarsjóði frú Stefaníu Guðmundsdóttur.
Dónaldur

Dónaldur er íslenskt karlmannsnafn.
Constance Tipper

Constance Tipper (fædd Constance Fligg Elam; 16. febrúar 1894 – 14. desember 1995) var enskur málmfræðingur og kristallafræðingur. Hún rannsakaði stökkvabrot og seigju-stökkvamörk málma sem notaðir voru í herskip. Hún var fyrsta konan sem var fastráðin við verkfræðideild Cambridge-háskóla.

Hún lærði verkfræði og málmfræði og vann verðlaun fyrir rannsóknir sínar á togþoli áls, en mátti ekki mæta í verðlaunaafhendinguna þar sem konum var ekki heimill aðgangur. Í síðari heimsstyrjöld uppgötvaði hún ástæðuna fyrir sprungum í frelsisskipum Bandaríkjamanna, sem voru soðin saman úr fjöldaframleiddum einingum. Hún komst að því að ástæðan væri ekki í suðunni heldur vegna stökkva málmsins í köldum sjó og að suðan ylli því að þær næðu meiri útbreiðslu en í hnoðuðum plötum. Hún þróaði Tipper-prófið til að kanna brotþol málma sem notaðir voru í skipasmíði. Eftir stríð var hún fyrst til að rannsaka málma með rafeindasmásjá Charles Oatley í Cambridge.

Árið 1949 var hún skipuð reader í verkfræði við Cambridge-háskóla þar sem hún vann til 1960 þegar hún fór á eftirlaun. Hún var eina konan sem var fastráðin við verkfræðideild skólans allan þann tíma.
Dýrmundur

Dýrmundur er íslenskt karlmannsnafn.

Dreifing á Íslandi.
Acer elegantulum

Acer elegantulum er lauftré af ættkvísl hlyna (Acer) sem er frá austur Kína (Anhui, Fujian, Guangxi, Guizhou, Hunan, Jiangxi, Zhejiang). Hann verður um 15 m hár.
Vetrarvegur

Vetrarvegur er vegkafli sem sérstaklega er ætlaður fyrir akstur í vetrarfærð. Vetrarvegir eru merktir með vegvísum, nánar tiltekið umferðarmerki F01.21 úr "Reglugerð um umferðarmerki og notkun þeirra" nr. 289/1995.
Eggert

Eggert er íslenskt karlmannsnafn.

Dreifing á Íslandi.
Acer tutcheri

Acer tutcheri er lauftré af ættkvísl hlyna (Acer) sem er frá suður Kína. Hann getur orðið allt að 15 m hár.
Metrabylgja

Metrabylgja eða VHF-bylgja (úr ensku, "Very High Frequency") er útvarpsbylgja með tíðnisvið á milli 30 og 300 MHz. Bylgjulengd metrabylgju er því milli 1 og 10 metrar. Næsta tíðnisvið fyrir neðan metrabylgju er hátíðnibylgja (HF) og næsta tíðnisvið fyrir ofan er örbylgja (UHF).

Útsendingar á metrabylgju nást í meginatriðum í sjónlínu og stöðvast við hæðir og fjöll. Þær geta ferðast eilítið lengra en sjóndeildarhringurinn vegna endurkasts, eða allt að 160 km. Metrabylgjan er mest notuð fyrir FM-útvarp, sjónvarpsútsendingar, talstöðvarsamskipti á landi og sjó, stafrænar hljóðútsendingar, útvarpsmótöld og samskipti radíóamatöra. Flugumsjón notast líka við metrabylgju að hluta. Metrabylgjan er hæsta tíðnin sem hægt er að nota með litlum handsenditækjum.
Maríúpol

Maríúpol (úkraínska: "Маріу́поль") er borg í suður-Úkraínu við mynni fljótsins Kalmius við Asovhaf. Íbúar voru um 430 þúsund árið 2021.

Borgin varð stjórnskipunarlegur hluti Donetsk-Oblast eftir að borgin Donetsk féll í hendur aðskilnaðarsinna árið 2014.

Maríúpol varð fyrir gegndarlausum loftárásum í innrás Rússa í Úkraínu 2022. Hún var umsetin af rússneska hernum sem eyðilagði vatn og rafmagnsleiðslur. Allt að 80-90% bygginga urðu fyrir árásum, sjúkrahús og leikhús þar á meðal. Flestir íbúanna höfðu flúið í lok mars og hafa allt að 21.000 óbreyttir borgarar látist.

Orðsifjar.

Uppruni heitisins er rakinn til grískumælandi innflytjenda frá suður-Krímskaga sem gáfu stað þar nafnið Mariampol sem má rekja til líkneskis sem sýndi Maríu mey.
Eldar

Eldar er íslenskt karlmannsnafn.

Dreifing á Íslandi.
Mac Miller

Malcolm James McCormick (f. 19. janúar 1992; d. 7. september 2018), betur þekktur sem Mac Miller, var bandarískur rappari og upptökustjóri. Áður en hann byrjaði ferilinn sinn sem einstaklings rappari, var hann í rapphóp sem kallaðist The III Spoken. Hópurinn gaf út blandspóluna "How High" árið 2008. Áður en hann tók upp listamannanafnið Mac Miller, var hann þekktur sem Easy Mac. Fyrsta breiðskífan hans, "Blue Slide Park", var síðan gefin út 8. nóvember 2011.

Miller lést vegna ofskammts vímuefna, 26 ára að aldri.
Robbie Williams

Robert Peter Williams (f. 13. febrúar 1974) er enskur söngvari, lagahöfundur og upptökustjóri. Hann byrjaði sem meðlimur í hljómsveitinni Take That á árunum 1990 til 1995 (og aftur frá 2010 til 2014). Hann hlaut þó ennþá meiri velgengni þegar hann byrjaði sóló ferilinn sinn árið 1996. Nokkur vinsæl lög frá honum eru meðal annars; „Feel“, „Angels“, „Strong“, „Come Undone“ og „Candy“. Stíllinn hans flokkast sem blanda af popp og rokktónlist.
Epic Games

Epic Games, Inc. er bandarískur tölvuleikja-framleiðandi og hugbúnaðarframleiðandi og útgefandi með staðsettur í Cary, Norður-Karólínu. Fyrirtækið var stofnað af Tim Sweeney sem Potomac Computer Systems árið 1991, upphaflega staðsett í húsi foreldra hans í Potomac, Maryland. Eftir fyrstu tölvuleikjaútgáfu hans "ZZT" (1991), varð fyrirtækið Epic MegaGames, Inc. snemma árs 1992 og réð Mark Rein sem varaforseta, sem hefur verið varaforseti þess síðan. Með því að flytja aðalstöðvar sínar til Cary árið 1999 var nafn fyrirtækisins einfaldað í Epic Games.

Epic Games þróar Unreal Engine, leikjavél sem er fáanleg í netverslun. leikir gerðir með Unreal Engine eru til dæmis "Fortnite," "Unreal", "Gears of War" og "Infinity Blade" seríurnar. Árið 2014 var Unreal Engine útnefnd „farsælasta tölvuleikjavélin“ af Heimsmetabók Guinness.

Á 13. ágúst 2020, gaf Epic Games út útgáfu af "Fortnite" sem innihélt varanlegan afslátt af V-bucks, en fyrir þá sem voru á iOS og Android tækjum aðeins ef þeir keyptu beint í gegnum Epic, framhjá verslunum Apple og Google. Bæði Apple og Google tóku leikinn strax af netverslanir þeirra fyrir brot á þjónustuskilmálum með því að setja inn eigin verslunarglugga, sem leiddi til þess að Epic höfðaði mál gegn báðum fyrirtækjum sama dag og sakaði þau um hegðun gegn samkeppniseftirliti í því hvernig þau reka app verslanir sínar.
Fjölblaðalúpína

Fjölblaðalúpína, eða garðalúpína (fræðiheiti: "Lupinus polyphyllus" er fjölær jurt af ertublómaætt. Hún er ættuð frá vesturhluta N-Ameríku.

Hún skiftist í fimm afbrigði:

Fjölblaðalúpína hefur verið ræktuð lengi til skrauts, og er Russell eða regnbogalúpína (Lupinus × regalis) vel þekkt, en það er hópur blendinga í mörgum litum með fjölblaðalúpínu sem grunntegund. Ræktun til fóðurs og til matar er komin nokkuð á veg, en fyrsta ræktunarafbrigðið "Pervenec" (hálfsætt) var kom fram um 1990. Í Finnlandi er verið að þróa það áfram.

Í samvinnu við "Rhizobium"-gerla getur lúpínan unnið köfnunarefni úr andrúmsloftinu.
Elías

Elías er íslenskt karlmannsnafn.

Dreifing á Íslandi.
Úkraínukreppan

Úkraínukreppan vísar til pólitískra og samfélagslegra óeirða og hernaðardeilna sem hafa staðið í Úkraínu frá árinu 2013. Hugtakið getur vísað til:
Adamstown

Adamstown er höfuðstaður bresku hjálendunnar Pitcairn. Íbúar eru um 40, sem eru allir íbúar hjálendunnar. Byggðin var stofnuð af uppreisnarmönnum af skipinu "HMS Bounty" og tahítískum fylgdarmönnum þeirra árið 1790. Bærinn er nefndur eftir John Adams, síðasta uppreisnarmanninum sem lifði af.
Emanúel

Emanúel er íslenskt karlmannsnafn.

Dreifing á Íslandi.
São Tomé

São Tomé er höfuðborg eyríkisins Saó Tóme og Prinsípe í Atlantshafi. Íbúar eru rúmlega 70 þúsund.
Mir Shamsuddin Adib-Soltani

Mir Shamsuddin Adib-Soltani (fæddur 11. maí 1931) er íranskur heimspekingur og þýðandi. Hann er þekktur fyrir að þýða nokkrar klassískar heimspekibækur á persnesku. Adib-Soltani er sigurvegari Farabi International Award.
Bakkasög

Bakkasög er handverkfæri og handsög sem er með stífu rifi eða styrkingu á efri brún sagarblaðs, eða á móts við skurðarbrún.

Bakkasagir eru venjulega notaðar við smíðavinnu þar sem nákvæmni krefst, til að mynda við sögun á smáum stykkjum og listum eða öðrum smáhlutum en einnig við samsetningar eða samskeyti eins og við geirneglingu.

Vegna rifsins, eða styrkingarinnar, er sú dýpt sem bakkasagir geta sagað takmörkuð.
Hvolpasveitin

Hvolpasveitin () er kanadískur CGI-teiknaður sjónvarpsþáttur um hóp björgunarhunda.
Þinghúsið í Canberra

Þingishúsið () er fundarstaður ástralska þingsins og aðsetur áströlsku ríkisstjórnarinnar. Það er staðsett í Capital Hill, úthverfi Canberra.
Erling

Erling er íslenskt karlmannsnafn.

Dreifing á Íslandi.
Kolvetni

Kolvetni getur átt við:
1913

Árið 1913 (MCMXIII í rómverskum tölum)

Á Íslandi.

Fædd

Dáin

Erlendis.

Fædd

Dáin
Lækjalúpína

Lækjalúpína (fræðiheiti: "Lupinus rivularis") er um 1m há fjölær jurt eða hálfrunni af ertublómaætt. Hún er ættuð frá vesturströnd Norður-Ameríku, frá Bresku Kólumbíu til norðurhluta Kaliforníu.

Lágt gildi alkolíóða gerir hana hentuga til beitar.

Í samvinnu við "Rhizobium"-gerla getur lúpínan unnið köfnunarefni úr andrúmsloftinu.
Eyberg

Eyberg er íslenskt karlmannsnafn.

Dreifing á Íslandi.
Brekkulúpína

Brekkulúpína (fræðiheiti: "Lupinus leucophyllus") er um 90 sentimetra há fjölær jurt af ertublómaætt. Hún er ættuð frá vesturhluta Norður-Ameríku. Hún er eitruð og inniheldur bæði lupinine og anagyrine eins og margar aðrar lúpínutegundir.

Í samvinnu við "Rhizobium"-gerla getur lúpínan unnið köfnunarefni úr andrúmsloftinu.
Ævar

Ævar er íslenskt karlmannsnafn.

Dreifing á Íslandi.